b'\n_START_ARTICLE_\n\xc4\x86iril Jeruzalemski\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je u Jeruzalemu za vrijeme vladavine Konstantina Velikog, (315. - 386.) a umro je za vrijeme vladavine Teodozija Velikog. Godine 346. posve\xc4\x87en je za sve\xc4\x87enika, a 350. je naslijedio na jeruzalemskom prijestolju svetog patrijarha Maksima. Triput je zba\xc4\x8den s prijestolja i izgnan u progonstvo, dok se na kraju u vrijeme cara Teodozija nije vratio, pa je pro\xc5\xbeivio mirno jo\xc5\xa1 osam godina._NEWLINE_Imao je dvije te\xc5\xa1ke borbe: jednu s arijevcima, a drugu sa \xc5\xbdidovima. Kr\xc5\xa1\xc4\x87ani vjeruju da se u vrijeme arijevaca na dan Duhova pojavilo znamenje kri\xc5\xbea, svjetlije od Sunca, koje se prostiralo iznad Jeruzalema, i trajalo nekoliko sati od 9sati ujutro. O toj pojavi, koja je, prema kr\xc5\xa1\xc4\x87anskom vjerovanju, bila vi\xc4\x91ena od svih \xc5\xbeitelja Jeruzalema, pisano je i car, i ona je slu\xc5\xbeila mnogo na utvr\xc4\x91ivanju vjere, protiv onih koji su se smatrali hereticima._NEWLINE_Za vrijeme vladavine Julijana Odstupnika dogodilo se, prema kr\xc5\xa1\xc4\x87anskom vjerovanju, drugo znamenje. Da bi ponizio kr\xc5\xa1\xc4\x87anstvo, Julijan je nagovorio \xc5\xbdidove da obnove Salomonov hram. \xc4\x86iril se molio Bogu, da se to ne dogodi. I dogodio se, prema kr\xc5\xa1\xc4\x87anskom vjerovanju, stra\xc5\xa1an potres, koji je poru\xc5\xa1io sve \xc5\xa1to je iznova sazidano. Tada su \xc5\xbdidovi po\xc4\x8deli ponovo, ali opet se dogodio potres, koji je sru\xc5\xa1io ne samo novosazidano nego izvalio i rasturio i staro kamenje, koje se jo\xc5\xa1 dr\xc5\xbealo pod zemljom._NEWLINE_Od mnogih njegovih spisa sa\xc4\x8duvana je njegova katihetika. On je svojim slavnim katehezama dao sjaj knji\xc5\xbeevnoj vrsti kateheza, navije\xc5\xa1tanju preko sustavne pouke. Kroz svoje 24 kateheze, u kojima je razvio i protuma\xc4\x8dio vjerske istine, pa i nauk o tri kr\xc5\xa1\xc4\x87anska inicijacijska sakramenta: o kr\xc5\xa1tenju, potvrdi i Euharistiji, dao je vrlo vrijedan uvid u svoje doba tj. u 4. stolje\xc4\x87e, osobito u vjerske i liturgijske prilike u Jeruzalemu. Ovaj svetac prema vjerovanju, bio krotak, ponizan, sav ispo\xc5\xa1ten i u licu blijed. Papa Lav XIII. proglasio ga je crkvenim nau\xc4\x8diteljem, 1893. godine.'